钦定古今图书集成/理学汇编/文学典/第086卷 > 胡希是
## 钦定古今图书集成/理学汇编/文学典/第086卷 > 胡希是

按《江西通志》：“希是，字则翁，仲霖之子也。八岁辄动循
规矩，语言端方，且悉通诸经史。年十五，从诸兄游京
师，一时名公皆折辈行与之友。伯父仲云尝遣谒江
古心，尽得其为文法，下笔有西汉风。至元革命，家居
著述，夜分不寐。端方严笃，一介不苟取与。所著有《洪
范考订》《大学稽疑》《太极图说》《史传集论》及《迂山集》行
于世。”